MEMORIU DE PREZENTARE NECESAR EMITERII ACORDULUI DE MEDIU

1. DENUMIREA PROIECTULUI

Denumire:

**Construire vila turistica P+1E**

Amplasament: Str. Egretei nr. 6, Lot 8 , Com. Corbu, Județul Constanța

2. TITULARUL PROIECTULUI

Beneficiarul lucrărilor: **MĂLĂIN IONEL si MĂLĂIN MIHAELA**

Proiectantul lucrărilor: arh. Gh. Crudu

Persoana de contact: Rotaru Valentin

 e-mail: ing.valentin.rotaru@gmail.com

Tel: 0743171300

Elaboratorul documentaţiei de mediu: Clever Design Project S.R.L.

Persoana de contact: Rotaru Valentin

 e-mail: ing.valentin.rotaru@gmail

Tel/fax: 0743171300

3. DESCRIEREA CARACTERISTICILOR FIZICE ALE PROIECTULUI

3.1. Rezumatul proiectului
Justificarea necesităţii proiectului

Prin proiectul propus beneficiarul doreste diversificarea ofertei de cazare din zona.

Valoarea investiţiei: - 204.978,00 lei

Perioada de implementare propusa: lucrările vor începe imediat după obţinerea autorizaţiei de construire.

3.2. Caracteristicile proiectului

Amplasamentul analizat este situat în intravilanul comunei Corbu, judetul Constanta, având o suprafaţă totală de 340,00 mp conform actelor de proprietate şi măsurătorilor cadastrale.

Terenul este proprietatea sotilor **MĂLĂIN IONEL si MĂLĂIN MIHAELA** conform contract de vânzare-cumparare şi a incheierii de autentificare nr. 233/14.03.2012, Birou Notarial Babu Florentina.

în Certificatul de urbanism nr. 29/26.02.2019 , eliberat de Primăria comunei Corbua fost înscrisă folosirea actuală a terenului ca fiind teren liber, categoria de folosinţă ,, Curti- Constructii’’, cu destinatia actuala ARABIL.

Prin prezentul proiect, se propune realizarea unei vile turistice cu urmatoarele caracteristici:

* Suprafata teren: 340 m²
* Suprafata construita existenta : 0,00 m²
* Suprafață desfasurata existenta : 0,00 m²
* Suprafata construita propusa : 116,42 m²
* Suprafata desfasurata propusa : 232,84 m²
* P.O.T. existent : 0,00 %
* C.U.T. existent : 0,00
* P.O.T. propus : 34,24 %
* C.U.T. propus : 0,684
* Inaltimea la cornisa max. : 6,60 m

Funcțiunile cladirii sunt dispuse astfel:

PARTER :

* 2 x Dormitor : 15,20 mp;
* 2 x Baie : 2,10 mp;
* Dormitor : 16,00 mp;
* Baie : 2,10 mp;
* Dormitor : 24,15 mp;
* Baie : 2,10 mp;
* Magazie lenjerie: 10,26 mp
* Vestiar : 5,85 mp

ETAJ :

* 2 x Dormitor : 15,20 mp;
* 2 x Baie : 2,10 mp;
* 2 x Dormitor : 16,00 mp;
* 2 x Baie : 2,10 mp;
* Dormitor : 20,80 mp;
* Baie : 2,10 mp;

Sistemul structural este conceput astfel încât să respecte normele şi normativele în vigoare, să satisfacă cerinţele arhitectural-funcţionale ale beneficiarului şi în acelaşi timp să permită o realizare cât mai rapidă conform cerinţelor de temă.

Legat de tehnologie ca şi de cerinţele de rezistenţă, stabilitate şi deformabilitate se propune o structură alcătuită din zidarie portanta inramata cu samburi si centuri din beton armat.

Sistemul de fundare va fi alcătuit din grinzi continue de fundare și se va așeza direct pe terenul de fundare .

Cota de fundare va fi de - 0,90 m fata de cota terenului natural .

Constructia va fi protejata in exterior de un trotuar cu latimea minima de 1 m , separat de peretele exterior prin intermediul unui dop de bitum .

Planseul peste parter va fi realizat din beton armat si va avea o grosime de 15 cm.

Acesul la etaj se va realiza prin intermediul unei scari exterioare realizata din beton armat.

Planseul peste etaj va fi realizat din grinzi de lemn, rigips ignifugat la partea inferioara, vata minerala cu grosimea de 15 cm.

Placa de beton slab armat, ϕ8/250 mm de la pardoseala parterului va fi protejata termic de un strat de polistiren expandat de 10 cm , pe un strat de 10 cm de pietris si piatra sparta pentru ruperea capilaritatii.

Pentru inchiderile perimetrale se propun :

zidarie din BCA avand o grosime de 25 cm placata cu 5 cm polistiern expandat si avind ca finisaj final tencuieli decorative de exterior.

Acoperisul este de tip sarpanata cu inaltimea max. 6,60 m si are urmatoarea alcatuire:

* capriori din lemn
* astereala
* folie anti-condens
* rigle de lemn dispuse paralel cu capriorii 5x5cm
* rigle sustinere invelitoare 3x5cm
* invelitoare din tabla plana tip Lindab
* vata minerala

Aleile de acces, trotuarele din jurul amplasamentului cât şi platformele se vor realiza din beton armat pozat pe pat de piatră spartă cilindrică. Aleile şi platformele vor fi prevăzute cu o pantă de minim 1% pentru scurgerea apelor pluviale iar panta se va da către spaţiul verde din imediata vecinătate.

Finisaje interioare

Pardoseli-parchet laminat în camere, pardoseli din gresie ceramică în băi, bucătării şi holuri interioare. In bucătării faianţă pe frontul de lucru la H=l,50 m iar în băi, faianţă perimetral la H=2.50 m. Pe restul pereţilor şi tavanelor vor fi zugrăveli lavabile.

Finisajele exterioare

Tencuieli decorative aplicate pe polistiren expandat de faţadă, cu masă de şpaclu. Tencuielile vor fi rezistente la umezire.

Tâmplăria interioară - Uşi din lemn furniruite.

Tămplăria exterioară - Profile PVC, minim pentcamerale, cu geam termoizolant de tip low-e.

Circulaţii

In scopul asigurării necesarului de locuri de parcare se propune amenajarea acestor spaţii, destinate exclusiv turistilor, in parcarea interioara.

Total locuri de parcare - 3 .

Asigurarea utilităţilor

Zona în care se află amplasamentul este echipată cu reţele tehnico-edilitare, respectiv de alimentare cu apă si canalizare, alimentare cu energie electrică.

Soluţiile de racordare se vor întocmi la cererea beneficiarului, de către firme agrementate de deţinătorii de reţele şi vor respecta condiţiile impuse de aceştia.

Instalaţia sanitară interioară constă din obiecte sanitare, conducte de legătura şi distribuţie apă rece şi caldă, canalizări interioare, racorduri şi reţele exterioare.

Evacuarea apelor menajere se va face intr-o fosa septica ecologica vidanjabila cu capacitatea de 20 mc in care apa ajunge printr-un sistem de colectare executat din conducte PEHD cu Ǿ 40 mm, montate subteran. Pentru evacuarea apelor pluviale se vor construi rigole care vor canaliza apa catre santurile de scurgere existente in zona. Fosa septica va fi realizata din beton armat si hidroizolata cu membrana bituminoasa pentru a evita contaminarea solului cu apele menajere. Beneficiarul are obligatia inchierii unui contract cu o firma autorizata pentru vidanjarea fosei septice.

Apele pluviale vor fi colectate separat de apele uzate menajere şi vor fi dirijate către zona de spaţiu verde amenajata pe amplasament.

încălzirea spaţiilor si apa caldă menajeră se vor obţine prin intermediul centraleI instant pe gaz, de 24 kW, cu funcţionare în regim de condesaţie si a panourilor solare amplasate pe sarpanta imobilului imobilului.

Asigurarea spatiilor verzi

Se vor amenaja spaţii plantate, sub formă de gazon, arbori, arbuşti, plante decorative şi flori, pe o suprafaţă totală de 106,90 mp. Conform HCJC 152/22.05.2013 este necesar sa se amenajeze spatii verzi pe o suprafaţă egală cu minim de 30% din suprafaţa terenului. în cazul analizat, 30% din 340 mp = 102 mp, deci sunt indeplinite condiţiile stabilite conform HCJC 152/2013.

Toate amenajările de spaţii plantate se vor realiza în incinta terenului studiat, fără afectarea limitei de proprietate. Se vor prevedea instalaţii automate pentru irigat.

4. DESCRIEREA LUCRĂRILOR DE DEMOLARE NECESARE

Pentru realizarea proiectului propus nu sunt necesare lucrări de demolare.

5. DESCRIEREA AMPLASĂRII PROIECTULUI

Amplasamentul este situat în intravilanul comunei Corbu, o zonă cu funcţiuni multiple: locuire, cazare. Terenul are o suprafaţă totală de 340,00 mp conform actelor de proprietate şi măsurătorilor cadastrale

 Terenul este proprietatea sotilor **MĂLĂIN IONEL si MĂLĂIN MIHAELA** conform contract de vânzare-cumparare şi a incheierii de autentificare nr. 233/14.03.2012, Birou Notarial Babu Florentina.

Terenul are următoarele vecinătăţi:

* Nord : Strada Egretei
* Est : Strada Papadiei
* Sud : Lot 7
* Vest : Lot 9

Accesul pietonal şi auto se va realiza la cota parterului, pe latura de nord a amplasamentului, din Strada Egretei.

In tabelul urmator sunt prezentate coordonatele in sistemul de proiectie Stereo 70 ale terenului pe care se propune realizarea obiectivului.

|  |
| --- |
| Coordonate stereo 70 |
| Den. Punct | X | Y |
| 1 | 791503,676 | 326484,409 |
| 2 | 791483,790 | 326482,282 |
| 3 | 791481,672 | 326502,169 |
| 4 | 791502,194 | 326498,331 |
| S = 340 mp |

6. DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI. ÎN LIMITA INFORMAŢIILOR DISPONIBILE

6.1. Surse de poluanţi şi instalaţii pentru reţinerea, evacuarea şi dispersia poluanţilor în mediu

6.1.1. Protecţia calităţii apelor

❖ sursele de poluanţi pentru ape, locul de evacuare sau emisarul

Din activitate rezultă numai ape uzate menajere. Evacuarea apelor uzate se va realiza in bazinul vidanjabil propus, cu o capacitate de 20 mc. Bazinul va fi periodic vidanjat de catre o societate autorizata , iar apele uzate vidanjate vor fi transportate la o statie de epurare. Indicatorii de calitate ai apelor uzate evacuate vor respecta conditiile de calitate conform NTPA 002/2005

❖ staţiile şi instalaţiile de epurare sau de preepurare a apelor uzate prevăzute

Nu sunt prevăzute astfel de instalaţii, nu e cazul. Indicatorii de calitate ai apelor uzate evacuate vor respecta condiţiile de calitate conform NTPA 002/2005.

6.1.2. Protecţia aerului

❖ sursele de poluanţi pentru aer, poluanţi, inclusiv surse de mirosuri

In perioada derulării proiectului principalele surse de poluare sunt procesele de ardere a combustibililor utilizaţi pentru deplasarea mijloacelor de transport şi funcţionarea utilajelor, principalii poluanţi fiind in acest caz SOx, NOx, CO, particule in suspensie, compuşi organici volatili etc.

De asemenea, lucrările propriu-zise de realizare a proiectului pot determina in aceasta perioadă o creştere a cantităţilor de pulberi in zona amplasamentului, cum ar fi de exemplu, manipularea materialelor de construcţii, amenajarea drumurilor, a depozitelor de materiale etc.

în perioada de funcţionare a obiectivului, putem aprecia că principalele surse de emisii sunt reprezentate de:

* traficul auto ce se desfăşoară în zona adiacentă cu precădere în perioada estivală.
* microcentrala instant pe gaz cu funcţionare în regim de condesaţie de 24W.

❖ instalaţiile pentru reţinerea şi dispersia poluanţilor în atmosferă

In ce priveste sistemele de ventilatie, obiectivul va fi dotat cu aparate de aer conditionat de ultima generatie ce utilizeaza drept agent de racire freonul ecologic.

Ca o alternativa la sistemele de racire clasice, poate fi luata in calcul asigurarea agentului termic prin intermediul panourilor fotovoltaice/solare.

Panourile fotovoltaice transforma energia solara in energie electrica, folosind Soarele drept o sursa regenerabila de energie electrica. Panourile solare sunt totodata capabile sa si un efect de racire asupra cladirilor pe care sunt montate. Inca un avantaj al panourilor solare este acela ca in timpul uni an, cladirile cu panouri solare pot consuma cu 38% mai putina energie pentru racire.

6.1.3. Protecţia împotriva zgomotului şi vibraţiilor

❖ sursele de zgomot şi de vibraţii

în perioada realizării investiţiei se va înregistra o creştere a nivelului de zgomot în zona amplasamentului, determinată în principal de :

* intensificarea traficului în zonă, ca urmare a aprovizionării şantierului cu materiale, echipamente şi utilaje;
* executarea anumitor lucrări de construcţii în şantier, care presupun producerea unor zgomote de intensitate mai mare;
* lucrări de încărcare-descărcare a materialelor de construcţii.

în perioada funcţionării obiectivului, activitatea va fi una specifică zonelor de locuit, principala sursă de zgomot fiind reprezentata de traficul ce se desfasoara in zonă, ca urmare a existenţei noului obiectiv.

❖ amenajările şi dotările pentru protecţia împotriva zgomotului şi vibraţiilor

Se apreciază că nivelul de zgomot echivalent la limita incintei se va incadra in limitele prevăzute de STAS 10009/88 Acustică urbană.

Zona în care se propune realizarea investiţiei are funcţiunea predominantă de locuire.

In scopul diminuării surselor de zgomot in perioada funcţionării obiectivului au fost luate masuri precum izolarea acustica a faţadelor si uttilizarea geamurilor cu profil PVC, pentacamerale.

6.1.4. Protecţia împotriva radiaţiilor

* sursele de radiaţii — nu e cazul
* amenajările şi dotările pentru protecţia împotriva radiaţiilor - nu e cazul

6.1.5. Protecţia solului şi a subsolului

• sursele de poluanţi pentru sol, subsol, ape freatice şi de adâncime

In perioada execuţiei lucrărilor de construcţie principalele surse de poluare a solului sunt reprezentate de :

* scurgeri accidentale de produse petroliere fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deşeuri sau orice alt fel de materiale, necontrolat în afara spaţiilor special amenajate din zona obiectivului;
* tranzitarea sau staţionarea autovehiculelor în zone necorespunzătoare.

în perioada funcţionării obiectivului

* scurgeri accidentale de produse petroliere de la autoturisme sau alte mijloacele de transport ce tranziteazaă obiectivul;
* depozitarea de deşeuri sau orice alt fel de materiale, necontrolat în afara spaţiilor special amenajate din zona obiectivului;
* lucrările şi dotările pentru protecţia solului şi a subsolului

Principalele masuri care trebuie luate pentru protectia solului si subsolului sunt urmatoarele:

în perioada executării lucrărilor

* Se interzice accesul şi circulaţia mijloacelor de transport în spaţiile verzi adiacente;
* Amenajarea unor spatii adecvate in incinta organizării de şantier astfel încât deşeurile şi

materialele de construcţii să fie depozitate pe categorii si sa nu existe posibilitatea

imprastierii acestora pe terenurile învecinate;

* Staţionarea utilajelor şi a mijloacelor de transport în incinta organizării de şantier se va

face numai în spaţiu special stabilit (platforma pietruită), dotat cu material absorbant;

* La ieşirea din organizarea de şantier se asigura curăţarea roţilor autovehiculelor înainte

ca acestea să părăsească incinta;

* Dotarea cu material absorbant a organizării de şantier;
* Organizarea de şantier dispune de două toalete ecologice pentru uzul muncitorilor;

în perioada executării lucrărilor

* Amenjarea de locuri de parcare in incinta obiectivului si interzicerea parcării

autovehiculelor pe spatiile verzi din incinta;

* Dotarea cu material absorbant a obiectivului;
* Amenajarea adecvata a spatiilor de colectare a deşeurilor. Se va implementa colectarea selectiva a deşeurilor;
* Reţeaua de ape pluviale va fi astfel proiectată si executată astfel incât numai apele pluviale convenţional curate, colectate de pe acoperişul clădirii să fie evacuate in spaţiul verde amenajat la nivelul terenului.

6.1.6. Protecţia ecosistemelor terestre şi acvatice

❖ identificarea arealelor sensibile ce pot fi afectate de proiect

Terenul studiat, inclus în intravilanul comunei Corbu, judetul Constanta, nu este situat în incinta unei arii naturale protejate, iar realizarea şi funcţionarea obiectivului nu sunt de natură să determine modificări asupra unor ecosisteme acvatice sau terestre.

❖ lucrările, dotările şi măsurile pentru protecţia biodiversităţij monumentelor naturii şi ariilor protejate- nu e cazul.

6.1.7. Protecţia aşezărilor umane şi a altor obiective de interes public

❖ identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele

Nu e cazul. Obiectivul propus nu va modifica funcţiunile prevăzute in Certificatul de urbanism. In jurul amplasamentului nu există obiective culturale sau religioase a căror activitate să fie stânjenită de funcţionarea noului obiectiv.

❖ lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public

Zgomotul produs de utilaje, echipamente, mijloace de transport in perioada realizării lucrărilor şi a funcţionării obiectivului. Pentru ca aceste zgomote să nu constituie un factor de disconfort pentru locuitorii din zonă se impune luarea unor măsuri, precum cele prezentate in capitolul 6.1.3. al memoriului de prezentare.

Se vor amenaja spatii verzi si se vor planta arbusti si plante decorative.

6.1.8. Prevenirea şi gestionarea deşeurilor generate pe amplasament în timpul
realizării proiectului/în timpul exploatării, inclusiv eliminarea

❖ lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile). cantităţi de deşeuri generate

în perioada executării lucrărilor de construcţie se preconizează generarea următoarelor categorii de deşeuri:

|  |  |  |  |
| --- | --- | --- | --- |
| Cod | Denumirea deşeului | Sursa de generare | Cantităţi estimate/Modalitati de eliminare/valorificare |
| 15 02 02\* | Material absorbant uzat | Intervenţia în caz de scurgeri accidentale de carburant | funcţie de poluări produse /Vor fi predate către societăţi autorizate in vederea valorificării/eliminării |
| 20 03 01 | Deşeuri menajere | Organizarea de şantier | 200 kg/Vor fi preluate de Serviciul local de salubrizare si eliminate la un deposit ecologic |
| 17 04 11 | Resturi de cabluri | Lucrări de instalaţii | 20kg/Vor fi predate către societăţi autorizate in vederea valorificării |
| 17 06 04 | Materiale izolante | Organizarea de şantier | 20 kg/Vor fi predate către societăţi autorizate in vederea valorificării/eliminării |
| 17 02 01 | lemn | Organizare şantier | 30kg/Vor fi predate către societăţi autorizate in vederea valorificării |
| 17 02 02 | sticla | Organizarea de şantier | 10 kg/Vor fi predate către societăţi autorizate in vederea valorificării |
| 17 02 03 | Materiale plastice | Organizarea de şantier | 20 kg/Vor fi predate către societăţi autorizate in vederea valorificării |
| 15 01 01 | Ambalaje din hârtie şi carton (saci de ciment, adezivi, altele generate de personalul muncitor) | Organizarea de şantier | 50 kg/ Vor fi predate către societăţi autorizate in vederea valorificării |
| 15 01 02 | Ambalaje din materiale plastice (folii, saci, recipienti,/ vopsele) | Organizarea de şantier | 40 kg/ Vor fi predate către societăţi autorizate in vederea valorificării |
| 15 01 03 | Ambalaje din lemn (paleri de la transportul materialelor de constructii) | Organizarea de şantier | 50 kg/vor fi predate către personae fizice în vederea folosirii ca lemn de foc |

Notă: interesul beneficiarului cât si a constructorului constă in reducerea cantităţilor de deşeuri rezultate din materia primă, având in vedere costurile destul de mari ale materialelor de construcţii, astfel incât achiziţionarea materialelor de construcţii se realizează după calcule precise iar dacă rămâne o cantitate de materie primă aceasta este utilizată la un alt proiect sau returnată furnizorului (in general există precizata in contractul de cumpărare a materialelor de construcţii, o clauză in acest sens).

Colectarea deşeurilor generate pe amplasament se va face într-un spaţiu special amenajat la parterul clădirii. Se va institui colectarea selectivă a deşeurilor pe categorii, în recipiente colorate diferit şi inscripţionate.

|  |  |  |  |
| --- | --- | --- | --- |
| Descrierea deşeului | Codificarea deşeului conform H.G. 856/2002 | sursă | Modalităţi de eliminare/valorificare |
| deşeuri menajere | 20 03 01 | Activitati curente | Preluate de Serviciul local de salubrizare |
| ambalaje de hârtie şi carton | 15 01 01 | Vor fi predate către societăţi autorizate in vederea vorlorificarii |
| ambalaje metalice | 15 01 04 |
| ambalaje de sticlă | 15 01 07 |
| ambalaje de materiale plastice | 15 01 02 |

în perioada funcţionării obiectivului se estimează ca se vor genera cu precădere tipurile de deşeuri menţionate mai jos:

❖ programul de prevenire şi reducere a cantităţilor de deşeuri tienerate

Din punct de vedere cantitativ, deşeurile generate variază, în funcţie de tipul lucrărilor, de ritmul de lucru, de numărul persoanelor desemnate pentru efectuarea lucrărilor.

Lucrările vor fi realizate după normele de calitate în construcţii astfel încât cantităţile de deşeuri rezultate să fie limitate la minimum.

De asemenea, se vor lua măsuri ca aceste tipuri de deşeuri să nu fie depozitate în alte locuri decât cele special amenajate din incinta organizării de şantier.

Este important să se urmărească transferul cât mai rapid al deşeurilor din zona de generare către zonele de depozitare, evitându-se stocarea acestora un timp mai indelungat în zona de producere şi apariţia unor depozite neorganizate şi necontrolate de deşeuri.

❖ planul de gestionare a deşeurilor

* deşeuri menajere - acestea vor fi colectate în recipiente închise, tip europubele, şi depozitate în spaţii special amenajate până la preluarea acestora de către serviciul de salubritate local;
* resturi de materiale de construcţii - se vor colecta pe categorii astfel încât să poată fi preluate şi transportate în vederea depozitării în depozitele care le acceptă la depozitare conform criteriilor prevăzute în Ordinul MMGA nr. 95/2005 sau în vederea unei eventuale valorificări.
* material absorbant uzat - va fi colectat, în măsura în care se generează, în recipiente prevăzute cu capac şi va fi predat în vederea valorificării/eliminării.
* Deşeuri de ambalaje - vor fi colectate pe categorii si predate către societăţi autorizate in vederea valorificării/eliminării.

6.1.9. Gospodărirea substanţelor şi preparatelor chimice periculoase

* substanţele şi preparatele chimice periculoase utilizate şi/sau produse - nu e cazul.
* modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei - nu e cazul.

6.2. Utilizarea resurselor naturale, în special a solului, a terenurilor, a apei şi a biodiversităţii

Se va proceda la decaparea separata a stratului de pamant vegetal din zona gropilor de fundatie si stocarea temporara a acestuia in incinta amplasamentului, intr-un depozit organizat, urmand ca la terminarea lucrarilor de constructii, acesta sa fie reutilizat la amenajarile de spatii verzi din incinta obiectivului;

Pamantul excavat va fi depozitat separat de pamantul vegetal, intr-un depozit organizat in incinta organizarii de santier, urmand sa fie reutilizat la lucrarile de umpluturi necesar a fi executate in cadrul lucrarilor de constructii la obiectivul propus.

Surplusul de material va fi trensportat numai in locatiile indicate de Primaria comunei Corbu prin Autorizatia pentru Construire.

7. DESCRIEREA ASPECTELOR DE MEDIU SUSCEPTIBILE A FI AFECTATE ÎN

MOD SEMNIFICATIV DE PROIECT

7.1. Factorul de mediu apă

Comuna Corbu este lipsita de vecinătatea unei ape curgătoare, beneficiind in schimb de prezenţa Mării Negre şi a lacurilor Corbu si Tasaul.

In toată Dobrogea apele subterane se găsesc in reţeaua de fisuri şi goluri carstice ale calcarelor de vârsta jurasic-cretacic si sarmatian. Cele mai importante din punct de vedere al calităţii si cantităţii sunt calcarele jurasic-superioare-cretacice, dezvoltate până la adâncimi ce depăşesc 800 m.

în perioada executării lucrărilor de construire a obiectivului, măsurile generale ce trebuie avute în vedere pentru asigurarea protecţiei calităţii factorului de mediu apa sunt următoarele:

* depozitarea materialelor de construcţii necesare şi a deşeurilor generate se va face numai în spaţiile special amenajate în incinta organizării de şantier;
* se interzice spălarea maşinilor sau a utilajelor în zona de lucru ori deversarea de ape uzate necontrolat în zona amplasamentului;
* se interzice executarea lucrărilor de reparaţii/întreţinere a autovehiculelor, utilajelor, echipamentelor utilizate în cadrul lucrărilor de construcţii, în incinta organizării de şantier.

în perioada funcţionării obiectivului:

* se vor efectua verificări periodice ale stării reţelelor de colectare a apelor uzate menajere şi pluviale;
* consumul de apă se va contoriza şi se vor impune măsuri pentru evitarea risipei;
* indicatorii de calitate ai apelor uzate evacuate vor respecta condiţiile de calitate conform NTPA 002/2005;
* materia primă utilizată şi deşeurile generate din activitate se depozitează numai în spatii acoperite, impermeabilizate;
* se recomandă achiziţionarea de material absorbant in vederea intervenţiei prompte in cazul unor scurgeri accidentale de produse petroliere in zona obiectivului.

7.2. Factorul de mediu aer şi clima

Regimul climatic în zona comunei Corbu este specific litoralului maritim, caracterizat prin veri a căror căldură este alternată de briza mării şi prin ierni blânde, marcate de vânturi puternice si umede dinspre mare.

In judeţul Constanţa, calitatea aerului este monitorizată prin măsurători continue in 7 staţii automate amplasate in zone reprezentative. Din analiza rapoartelor preliminare cu privire la calitatea aerului in 2011 se observă că au fost înregistrate depăşiri ale valorilor indicatorului PM10, in special in lunile de iarnă, cauzele fiind impraştierea materialului antiderapant, incălzirea rezidenţială, care s-au suprapus peste traficul intens, activitatea industrială si condiţiile climatice specifice zonei costiere, ceilalţi parametrii analizaţi situandu-se sub valoarea limită de la care se pot înregistra efecte negative pentru sănătate.

In perioada derulării proiectului principalele surse de poluare sunt procesele de ardere a combustibililor utilizaţi pentru deplasarea mijloacelor de transport şi funcţionarea utilajelor, principalii poluanţi fiind in acest caz SOx, NOx, CO, particule in suspensie, compuşi organici volatili etc.

De asemenea, lucrările propriu-zise de realizare a proiectului pot determina in această perioadă o creştere a cantităţilor de pulberi in zona amplasamentului, cum ar fi de exemplu manipularea materialelor de construcţii, amenajarea drumurilor, a depozitelor de materiale etc.

în scopul diminuării impactului asupra factorului de mediu aer, în perioada executării lucrărilor se recomandă:

* utilizarea echipamentelor şi utilajelor corespunzătoare din punct de vedere tehnic, de generaţii recente, prevăzute cu sisteme performante de minimizare a poluanţilor emişi în atmosferă;
* utilizarea de combustibili cu conţinut redus de sulf, conform prevederilor legislative în vigoare curăţarea şi stropirea periodică a zonei de lucru, eventual zilnic dacă este cazul, pentru diminuarea cantităţilor de pulberi din atmosferă;

în perioada de funcţionare a obiectivului, putem aprecia că principalele surse de emisii in aer vor fi reprezentate de:

* traficul determinat de maşinile clienţilor. Emisiile provenite din aceste surse se vor suprapune celor provenite din traficul ce se desfăşoară pe strada Egretei;
* centrala termica, ce deserveste obiectivul, asigurând incălzirea spaţiilor şi necesarul de apă caldă.

In ceea ce priveşte sistemele de ventilaţie, se recomandă dotarea obiectivului cu aparate de aer condiţionat de ultimă generaţie ce utilizează ca agent de răcire freonul ecologic.

7.3. Protecţia solului şi subsolului

Din punct de vedere structural zona de studiu se suprapune Platformei Dobrogei de Sud ce se intinde in sudul faliei Topalu-Palazu Mare cu un fundament constituit din formaţiuni granitice si cristaline, fracturat si scufundat la peste 1000 m, peste care se dispune o stiva groasa de roci sedimentare, suprafaţa podişului fiind acoperita e o cuvertura joasa de loess ce atinge grosimi intre 4 si 30 m.

Surse de poluare a solului ce pot apărea în timpul realizării, dar şi în perioada funcţionării obiectivului, sunt reprezentate de :

* scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deşeuri sau orice alt fel de materiale, necontrolat în afara spaţiilor special amenajate din zona obiectivului;
* tranzitarea sau staţionarea autovehiculelor în zone necorespunzătoare.

Principalele măsuri de diminuare a impactului asupra factorului de mediu sol/subsol

sunt:

* amenajarea unor spaţii corespunzătoare pentru depozitarea temporară a deşeurilor şi materialelor rezultate ca urmare a desfăşurării activităţii în perioada de realizare a lucrărilor proiectului;
* este interzisă depozitarea temporară a deşeurilor, imediat după producere direct pe sol, sau în alte locuri decât cele special amenajate pentru depozitarea acestora;
* se va urmări transferul cât mai rapid al deşeurilor din zona de generare către zonele de depozitare, evitându-se stocarea acestora un timp mai îndelungat în zona de producere şi apariţia astfel a unor depozite neorganizate şi necontrolate de deşeuri;
* deşeurile rezultate în urma lucrărilor prevăzute în proiect (deşeuri din construcţii şi deşeuri menajere) se vor colecta selectiv pe categorii în spaţii special amenajate şi vor fi valorificate prin societăţi autorizate în colectarea şi valorificarea lor;
* este interzisă depozitarea temporară a deşeurilor, imediat dupa producere, direct pe sol, sau în alte locuri decât cele special amenajate pentru depozitarea acestora ;
* se va verifica periodic integritatea construcţiei şi starea reţelelor de alimentare cu apă şi canalizare, pentru evitarea infiltrărilor de ape în sol sau scurgerilor necontralate de ape uzate, ce pot afecta atât integritatea terenurilor, dar pot determina şi apariţia unor feneomene de poluare a solului, subsolului, apelor freatice;
* depozitarea materiilor prime se va face numai in incinta obiectivului, in spaţiile special amenajate destinate acestui scop;
* dotarea obiectivului cu material absorbant astfel incât în cazul apariţiei unor scurgeri de produse petroliere să se intervină prompt si eficient pentru inlăturarea/diminuarea efectelor poluării.

7.4. Protecţia împotriva zgomotului şi vibraţiilor

în perioada realizării investiţiei se va înregistra o creştere a nivelului de zgomot în zona amplasamentului, determinată în principal de :

* intensificarea traficului în zonă, ca urmare a aprovizionării şantierului cu materiale, echipamente şi utilaje;
* executarea anumitor lucrări de construcţii în şantier, care presupun producerea unor zgomote de intensitate mai mare;
* lucrări de încărcare-descărcare a materialelor de construcţii.

în scopul diminuării surselor de zgomot, în perioada realizării investiţiei se vor lua măsuri precum:

* utilizarea de echipamente şi utilaje corespunzătoare din punct de vedere tehnic, de generaţii recente, prevăzute cu sisteme performante de minimizare a poluanţilor emişi în atmosferă, inclusiv din punct de vedere al nivelului zgomotului produs;
* oprirea motoarelor utilajelor în perioadele în care nu sunt în activitate;
* oprirea motoarelor autovehiculelor în intervalele de timp în care se realizează descărcarea materialelor;
* folosirea de utilaje cu capacităţi de producţie adaptate la volumele de lucrări necesar a fi realizate, astfel încât acestea să aibă asociate niveluri moderate de zgomot;
* utilizarea de sisteme adecvate de atenuare a zgomotului la surse (motoare utilaje, pompe etc);
* programarea activităţilor astfel încât să se evite creşterea nivelului de zgomot prin utilizarea simultană a mai multor utilaje care au asociate emisii sonore importante.

In perioada funcţionarii obiectivului, activitatea va fi una specifică zonelor de locuit.

Se apreciază ca nivelul de zgomot echivalent la limita incintei se va încadra in imitele prevăzute de STAS 10009/88 Acustică urbană.

Habitatul modern se caracterizează prin deteriorarea continuă a mediului sonor urban. Traficul, indiferent sub ce formă se găseşte el, este, se pare, cea mai mare formă de ameninţare de poluare sonora.

Măsurile tehnice pentru combaterea poluării sonore se referă la ecranarea sursei de zgomot si protecţia urechii omului şi a locuinţei, spaţiului in care işi desfăşoară activitatea. Se caută noi materiale de construcţie, cu proprietăţi antifonice, iar arhitectura spaţiilor de locuit trebuie să ţina cont de amplasarea dormitoarelor astfel incâţ să nu fie expuse arterelor de circulaţie cu flux continuu. Alte posibilităţi de reducere a zgomotului pe arterele de circulaţie vizează limitarea vitezei de deplasare, modificarea texturii drumului, limitarea accesului maşinilor grele, controlul traficului care să impună reducerea accelerării, dezvoltarea de modele computaţionale adaptate unei anumite locaţii, in funcţie de topografie, meterologie, tub sonor pentru reducerea zgomotului.

In scopul diminuării surselor de zgomot, in perioada funcţionării obiectivului se vor putea implementa măsuri de ordin urbanistic, arhitectural sau administrativ, precum:

izolarea din punct de vedere acustic a faţadelor;

oprirea motoarelor autovehiculelor ce tranzitează obiectivul in perioada in care acestea staţionează in incintă.

7.5. Protecţia ecosistemelor terestre si acvatice

Zona costieră şi litorală începând de la Capul Midia până la Vama Veche este supusă presiunii factorilor antropici cu impact asupra ecosistemelor costiere şi marine, prin activităţi portuare, transport maritim, pescuit comercial, mari aglomerări urbane şi staţiuni turistice, obiective industriale etc.

Terenul studiat, inclus în intravilanul comunei Corbu, nu este situat în incinta unei arii naturale protejate, iar realizarea şi funcţionarea obiectivului nu sunt de natură să determine modificări asupra unor ecosisteme acvatice sau terestre.

7.6. Protecţia aşezărilor umane şi a altor obiective de interes public

Obiectivul propus nu va modifica funcţiunile prevăzute in certificatul de urbanism. In jurul amplasamentului nu există obiective culturale sau religioase a căror activitate să fie stânjenită de funcţionarea obiectivului.

Principalele elemente legate de impactul realizării şi funcţionării obiectivului asupra aşezărilor umane şi sănătăţii populaţiei se referă la următoarele aspecte:

* zgomotul produs de utilaje, echipamente, mijloace de transport in perioada realizării lucrărilor si a funcţionării obiectivului. Pentru ca aceste zgomote sa nu constituie un factor de disconfort pentru vecinătăţi se impune luarea unor măsuri, precum cele prezentate in capitolul 7.4. al memoriului de prezentare;
* potenţiala modificare a calităţii aerului in zonele invecinate obiectivului, determinată de creşterea concentraţiei pulberior in atmosferă datorită lucrărilor specifice de construcţii, dar si de eliminarea in atmosferă a noxelor provenite din surse mobile- arderea combustibililor având ca funcţionarea motoarelor diverselor echipamente, utilaje, mijloace de transport. Măsurile in vederea eliminării sau diminuării acestui impact sunt cele prezentate in cadrul capitolului 7.2.

7.7. Impactul asupra peisajului şi mediului vizual, patrimoniului istoric şi cultural şi
asupra interacţiunilor dintre aceste elemente

Nu e cazul

7.8. Tipurile şi caracteristicile impactului potenţial

Extinderea spaţială a impactului (zona geografică şi dimensiunea populaţiei care poate fi afectată)

Impactul se va resimţi la nivel local în zona amplasamentului, in perioada executării lucrărilor de construcţii.

Natura impactului

Prin realizarea proiectului nu vor exista efecte semnificativ negative asupra factorilor de

mediu.

Impactul indirect se manifestă asupra populaţiei din zonă si este determinat de emisiile in aer, asupra zgomotului, asupra peisajului. Este un impact nesemnificativ şi se manifestă pe termen mediu şi lung.

Un impact indirect, pozitiv se manifestă asupra populaţiei prin crearea de locuri de munca.

Un impact temporar, atât direct cât şi indirect, asupra factorilor de mediu se manifestă pe perioada executării lucrărilor de construcţii şi este unul nesemnificativ in cazul in care se aplică un management coespunzator care sa aibă in vedere măsuri de diminuare a impactului asupra factorilor de mediu.

 Natura transfrontalieră a impactului

Nu e cazul.

Magnitudinea şi complexitatea impactului

Impactul se va resimţi la nivel local în zona amplasamentului si va fi unul nesemnificativ asupra factorilor de mediu.

 Probabilitatea impactului

Un impact semnificativ asupra mediului se poate manifesta in condiţiile apariţiei unor situaţii de poluare accidentală sau in cazul in care nu se iau măsurile necesare astfel incât să nu apară riscuri.

 Durata, frecvenţa şi reversibilitatea impactului

Depinde de situaţia ce determină apariţia impactului, de modul de intervenţie şi de rapiditatea cu care se intervine.

 Măsurile de evitare, reducere sau ameliorare a impactului semnificativ asupra mediului

Nu e cazul, impactul va fi unul nesemnificativ asupra factorilor de mediu, in condiţii de desfăşurare normală a activităii.

8. PREVEDERI PENTRU MONITORIZAREA MEDIULUI

Nu sunt prevăzute în această etapă.

9. LEGĂTURA CU ALTE ACTE NORMATIVE SI / SAU PLANURI / PROGRAME / STRATEGII / DOCUMENTE DE PLANIFICARE

9.1. Justificarea încadrării proiectului, după caz, în prevederile altor acte
normative naţionale care transpun legislaţia Uniunii Europene

* Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării) - nu e cazul
* Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a Directivei 96/82/CE a Consiliului - nu e cazul
* Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei - nu e cazul
* Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa - nu e cazul
* Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive - nu e cazul
* Altele - nu e cazul

9.2. Planul / programul / strategia / documentul de programare / planificare din care
face proiectul, cu indicarea actului normativ prin care a fost aprobat.

Amplasamentul pe care urmează să se realizeze proiectul este situat în intravilanul comunei Corbu. Terenul are o suprafaţă totală de 340,00 mp conform actelor de proprietate şi măsurătorilor cadastrale .

Terenul este proprietatea sotilor **MĂLĂIN IONEL si MĂLĂIN MIHAELA** conform contract de vânzare-cumparare şi a incheierii de autentificare nr. 233/14.03.2012, Birou Notarial Babu Florentina.

în Certificatul de urbanism nr. 29/26.02.2019 , eliberat de Primăria comunei Corbua fost înscrisă folosirea actuală a terenului ca fiind teren liber, categoria de folosinţă ,, Curti- Constructii’’, cu destinatia actuala ARABIL.

10. LUCRĂRI NECESARE ORGANIZĂRII DE ŞANTIER

10.1. Localizarea organizării de şantier si descrierea lucrărilor necesare organizării de
Şantier

Organizarea de santier se va amenaja strict in incinta terenului de 340 mp , intr-un spatiu bine determinat,aflat in proprietatea beneficiarului si nu va afecta domeniul public.

Se va organixa imprejmuirea provizorie a terenului.

Baracamentul va fi constituit din două containere modulare poziţionate pe pat de piatră ce adăpostesc depozitele de materiale de construcţii şi biroul organizării de şantier.

Organizarea dispune de două toalete ecologice pentru uzul muncitorilor.

Aprovizionarea cu materiale de constructii se va face ritmic pentru a se evita formarea de stocurp pe amplasament.

Se va asiguta curatarea rotilor masinilor, la iesirea din santier, pe drumurile publice.

Se vor lua toate masurile astfel incat apele uzate sa nu fie deversate pe amplasament,iar deseurile sau materialele de constructii sa nu fie depozitate in afara spatiilor dedicate.

10.2. Surse de poluanţi şi instalaţii pentru reţinerea, evacuarea şi dispersia poluanţilor
în mediu în timpul organizării de şantier

Acestea au fost descrise, pentru fiecare factor de mediu, in capitolele 6 si 7.

10.3. Descrierea impactului asupra mediului a lucrărilor organizării de şantier

Se va resimiti un impact asupra factorului de mediu sol-subsol , prin desfintarea suprafetei de sol vegetal, in vederea amenajarii organizarii de santier.

Excavarea propriu-zisa lucrarilor de amenajare poate determina in aceasta perioada o crestere a cantitatilor de pulberi in zona amplaamentului.

Se va inregistra o crestere a nivelului de zgomot in zona amplasamentului, determinata in special de intensificarea traficului in zona, ca urmare a aprovizionarii santierului cu materiale, utilaje, echipamente, lucrari de incarcare – descarcare a materialelor de constructie.

10.4. Dotări şi măsuri prevăzute pentru controlul emisiilor de poluanţi în mediu.

* staţionarea utilajelor şi a mijloacelor de transport în incinta organizării de şantier se va

face numai în spaţiu special stabilit (platforma pietruită), dotat cu material absorbant;

* depozitarea temporară a materialelor de construcţii utilizate şi a deşeurilor generate se

face pe o platformă amenajata corespunzător în incinta organizării de şantier; S

* la ieşirea din organizarea de şantier se va asigura curăţarea roţilor autovehiculelor

înainte ca acestea să părăsească incinta.

* utilizarea echipamentelor şi utilajelor corespunzătoare din punct de vedere tehnic, de

generaţii recente, prevăzute cu sisteme performante de minimizare a poluanţilor emişi

în atmosferă;

* utilizarea de combustibili cu conţinut redus de sulf, conform prevederilor legislative în vigoare curăţarea şi stropirea periodică a zonei de lucru, eventual zilnic dacă este cazul, pentru diminuarea cantităţilor de pulberi din atmosferă;
* se va urmări transferul cât mai rapid al deşeurilor din zona de generare către zonele de depozitare, evitându-se stocarea acestora un timp mai îndelungat în zona de producere şi apariţia astfel a unor depozite neorganizate şi necontrolate de deşeuri;
* dotarea organizării de şantier cu material absorbant astfel incât în cazul apariţiei unor scurgeri de produse petroliere sa se intervină prompt si eficient pentru inlaturarea/diminuarea efectelor poluării;
* se interzice spălarea maşinilor sau a utilajelor în zona de lucru ori deversarea de ape

uzate necontrolat în zona amplasamentului;

* se interzice executarea lucrărilor de reparaţii/întreţinere a autovehiculelor, utilajelor,

echipamentelor utilizate în cadrul lucrărilor de construcţii, în incinta organizării de

şantier.

11. LUCRĂRI DE REFACERE / RESTAURARE A AMPLASAMENTULUI LA FINALIZAREA INVESTIŢIEI. ÎN CAZ DE ACCIDENTE ŞI/SAU LA ÎNCETAREA ACTIVITĂŢII

11.1. Lucrări propuse pentru refacerea amplasamentului la finalizarea investiţiei

La finalizarea lucrărilor de construcţii, pe terenul rămas liber se propun lucrări de amenajare spaţii verzi, prin plantări de arbuşti şi înierbări.

11.2. Aspecte referitoare la prevenirea şi modul de răspuns pentru cazuri de poluări
accidentale

în cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziţionarea de material absorbant pentru intervenţia promptă.

Se recomandă amenajarea unor spaţii corespunzătoare pentru depozitarea controlată a deşeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.

11.3. Aspecte referitoare la închiderea/dezafectarea/demolarea obiectivului

în cazul demolării obiectivului, la încetarea activităţii, se va proceda astfel:

* înainte de începerea lucrărilor de desfiinţare a obiectivului se vor obţine toate avizele, acordurile şi autorizaţiile necesare, conform legii;
* înainte de demolarea propriu-zisă a construcţiei este necesară dezafectarea tuturor echipamentelor, instalaţiilor, respectând procedurile de colectare, sortare şi depozitare pe categorii a tuturor materialelor ce rezultă din aceste activităţi; materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevăzute în ordinul MMGA nr. 95/2005 ;
* se va realiza separarea deşeurilor de materiale cu conţinut de substanţe periculoase de celelalte materiale, chiar din zona generării acestora;
* se va reface amplasamentul la starea iniţiala (teren liber) sau va fi pregătit pentru o viitoare construcţie, în funcţie de destinaţia ulterioară a terenului.

11.4. Modalităţi de refacere a stării iniţiale/reabilitare în vederea utilizării ulterioare a terenului

Aceste modalităţi se vor stabili, dacă va fi cazul la momentul luării deciziei privind desfiinţarea obiectivului şi depind de strategia care se va adopta în ceea ce priveşte utilizarea ulterioară a terenului.

12. EVALUARE ADECVATĂ

Amplasamentul pe care se va realiza obiectivul nu se află în interiorul sau în vecinătatea unei arii naturale protejate de tip Sit Natura 2000.

13. INFORMAŢII CARE TREBUIE FURNIZATE PENTRU PROIECTELE CARE SE REALIZEAZĂ PE APE SAU AU LEGĂTURĂ CU APELE,

Nu este cazul, proiectul nu se încadrează în prevederile din art. 48 şi/sau prevederile din art. 54 din Legea Apelor 107 / 1996, cu modificările şi completările ulterioare.

14. CRITERIILE PREVĂZUTE ÎN ANEXA NR. 3 LA LEGEA NR. 292/2018 PRIVIND EVALUAREA IMPACTULUI ANUMITOR PROIECTE PUBLICE ŞI PRIVATE ASUPRA MEDIULUI SE IAU ÎN CONSIDERARE, DACĂ ESTE CAZUL, ÎN MOMENTUL COMPILĂRII INFORMAŢIILOR ÎN CONFORMITATE CU PUNCTELE III - XIV

Conform articolului 9 aliniatul (3) din legea 292/2018 prezentul capitol se referă la atribuţii ale autorităţii competente de mediu privind utilizarea unor criterii pentru a stabili dacă proiectul analizat se supune evaluării impactului asupra mediului.

15. ANEXE – PIESE DESENATE

Anexa 1 – Plan de incadrare in zona

Anexa 2 – Plan de situatie